b'\n_START_ARTICLE_\nDr\xc5\xbeavnozborske volitve v Sloveniji 2008\n_START_SECTION_\nPredvolilna kampanja\n_START_PARAGRAPH_\nPredvolilna kampanja se je za\xc4\x8dela 21. avgusta opolno\xc4\x8di, trajala je do 19. septembra do 24. ure. Poleg obi\xc4\x8dajnih notranjepoliti\xc4\x8dnih tem je v sredi\xc5\xa1\xc4\x8du kampanje tudi afera Patria.\n_START_SECTION_\nJavnomnenjske raziskave\n_START_PARAGRAPH_\nZadnji dan, ko je v medijih pred volitvami \xc5\xa1e bilo dovoljeno objavljati javnomnenjske ankete, je 13. september 2008, do volilnega dne je njihova objava z zakonom prepovedana.\n_START_SECTION_\nSpletne ankete\n_START_PARAGRAPH_\nAnkete s sicer nereprezentativnimi vzorci so tudi del nekaterih spletnih strani. Zaradi napak v programski opremi pa so se pojavile zlorabe teh anket. Tako je bila v anketi Financ  dobra polovica glasov v roku 10 minut oddana prek uporabni\xc5\xa1kih imen, ki so bila konec oktobra 2007 registrirani na IP naslovu, ki je v uporabi SDS.\n_START_SECTION_\nPotek volitev\n_START_PARAGRAPH_\nVolitve so se potekale v nedeljo, 21. septembra 2008, od 7. do 19. ure._NEWLINE_Odprtih je bilo 3314 rednih voli\xc5\xa1\xc4\x8d, 54 voli\xc5\xa1\xc4\x8d, na katerih so glasovali volivci zunaj kraja stalnega prebivali\xc5\xa1\xc4\x8da, in 60 voli\xc5\xa1\xc4\x8d za invalide. Glasovanje je potekalo tudi na 34 diplomatsko-konzularnih predstavni\xc5\xa1tvih v tujini, kjer so bila voli\xc5\xa1\xc4\x8da odprta med 9. in 17. uro po lokalnem \xc4\x8dasu. Odprtih je bilo tudi 37 voli\xc5\xa1\xc4\x8d za volitve poslanca mad\xc5\xbearske narodne skupnosti ter 54 voli\xc5\xa1\xc4\x8d za poslanca italijanske manj\xc5\xa1ine._NEWLINE_Glasovanje pa je potekalo tudi po po\xc5\xa1ti (v Sloveniji) in v tujini, kjer je imelo glasovalno pravico 46.364 izseljencev - dr\xc5\xbeavljanov Republike Slovenije, ki imajo stalno prebivali\xc5\xa1\xc4\x8de v tujini._NEWLINE_Po podatkih Dr\xc5\xbeavne volilne komisije se je volitev do 11.25 udele\xc5\xbeilo 15,16% volivcev in do 16.00 46,38%.'